stanford-oval/wikipedia huggingface dataset:
โทรทัศน์กองยุทธพลเขมรภูมินท์กัมพูชา

| --- | --- |
ประเทศ: กัมพูชา
พื้นที่แพร่ภาพ: ภูมิภาคเอเชีย
เครือข่าย: กระทรวงกลาโหมกัมพูชา ของ บริษัท มิก้า มีเดีย จำกัด (บริษัทร่วมทุนของกันตนา บอร์น แอนด์ แอสโซซิเอดท์ และ ไทยนครพัฒนา)
คำขวัญ: สโลแกน
สำนักงานใหญ่: ซอย 26 สิงหาเดิม ถนนสุทธารส แขวงทะเลบาสัก เขตนาหม่อน ราชธานีพนมเปญ (26 old August site Sothearos blvd Sangkat Tonle Bassac Khan Chamkamorn Phnom Penh)
แบบรายการ
ระบบภาพ: -1080i 16:9 HDTV
ประวัติ
เริ่มออกอากาศ: 1 พฤษภาคม พ.ศ. 2536 (31 ปี) (ในนาม ไอบีซี 5)   25 พฤศจิกายน พ.ศ. 2538 (28 ปี)
ยุติออกอากาศ: 1 มกราคม พ.ศ. 2538 (1 ปี 245 วัน) (ไอบีซี 5 เดิม)
ลิงก์
เว็บไซต์: http://tv5cambodia.com/
ออกอากาศ

ภาคพื้นดิน
แอนะล็อก: ช่อง 5 (วีเอชเอฟ, พนมเปญ)
ดิจิทัล: ช่อง 23 (ยูเอชเอฟ, พนมเปญ)
  One TV: ช่อง 14
เคเบิลทีวี
 PPCTV: ช่อง 52 (แอนะล็อก)   ช่อง 104 (ดิจิทัล)   ช่อง 16 (ดิจิทัลไร้สาย)
ทีวีดาวเทียม
 DTV Cambodia: ช่อง 5
สื่อสตรีมมิง
 Mekongtv: ชมรายการสด
 
โทรทัศน์กองยุทธพลเขมรภูมินท์กัมพูชา (เขมร: ទូរទស្សន៍កងយោធពលខេមរភូមិន្ទកម្ពុជា ทูรทสฺสน์กงโยธพลเขมรภูมินฺทกมฺพุชา) หรือเรียกกันว่า ช่อง 5 กัมพูชา (TV5 Cambodia) หรือในเอกสารวิชาการของไทยบางแหล่งเรียกว่า "สถานียุทธภูมิทหารช่อง 5" ชื่อย่อว่า ททขภม.5 และชื่อสากลว่า XU-ATV เป็นสถานีโทรทัศน์ในประเทศกัมพูชา มีกระทรวงกลาโหมกัมพูชาเป็นเจ้าของ บริษัท มิก้า มีเดีย จำกัด (บริษัทร่วมทุนของกันตนา และไทยนครพัฒนา) ได้รับสัมปทาน 30 ปี นับจากปี 2538 โดยต้องจ่ายให้กระทรวงกลาโหม 200 ล้านบาท นอกจากรายการของทางกระทรวงฯ แล้ว ยังมีรายการบันเทิงต่างจากประเทศกัมพูชา อีกจำนวนมาก ทั้ง ละครจากผู้ผลิดของทางสถานี ภาพยนตร์ และกีฬา   โดยในประเทศไทยและที่อยู่ต่างประเทศ สามารถรับชมช่อง 5 กัมพูชา ได้ผ่านจานดาวเทียมระบบ C-Band ไทยคม 5 ด้วยคลื่นความถี่ขาลง 3408 V sr-4444 (ยุติการออกอากาศระบบ C Band แล้ว)และ Ku-Band ไทยคม 5 ด้วยคลื่นความถี่ขาลง 12313 V sr-30000 และในส่วนสถานีภาคพื้นดิน ณ กรุงพนมเปญ ออกอากาศสัญญาณวีเอชเอฟ ช่อง 5 พร้อมด้วยระบบดิจิตอล รวมไปถึงสถานีแม่ข่ายรวมอยู่ด้วย
ประวัติ

ก่อนหน้านั้น ผู้ดำเนินกิจการโทรทัศน์กองยุทธพลเขมรภูมินท์กัมพูชาในยุคแรกเริ่ม คือ บริษัท ไอบีซีแคมโบเดีย ของกลุ่มชินวัตร (อินทัช โฮลดิ้งส์ ในปัจจุบัน) เริ่มออกอากาศครั้งแรกเมื่อเดือนพฤษภาคม พ.ศ. 2536 ภายใต้สัญญาสัมปทาน 99 ปี (ภายหลังลดลงเหลือ 30 ปี) โดยช่อง 5 ในยุคที่บริหารโดยไอบีซี ถูกครหาว่าเป็นกระบอกเสียงของรัฐบาลและพรรคประชาชนกัมพูชา โดยเฉพาะในช่วงการเลือกตั้งในประเทศกัมพูชาเมื่อปี พ.ศ. 2536 จนกระทั่งไอบีซีประสบปัญหาขาดทุน และเกิดปัญหาเรื่องสัดส่วนผู้ถือหุ้น ไอบีซีจึงถอนตัวออกไป จนกระทั่งบริษัท มิก้ามีเดีย จำกัด ได้รับสัมปทานจากกระทรวงกลาโหมกัมพูชาดำเนินกิจการโทรทัศน์กองยุทธพลเขมรภูมินท์กัมพูชา ในปี พ.ศ. 2538 ซึ่งเดิมจะมีกำหนดเริ่มออกอากาศในปี พ.ศ. 2539 แต่ต่อมาได้เริ่มออกอากาศเร็วขึ้น ในเดือนพฤศจิกายน พ.ศ. 2538 โดยได้โอนทรัพย์สินและคลื่นความถี่จากไอบีซีเดิม
การเปิดสถานี

เมื่อถึงเวลา 06:00 น. เริ่มเพลงมาร์ชกองยุทธพลเขมรภูมินทร์ โดยปรากฏสัญลักษณ์สถานีในฉากสุดท้าย ต่อจากนั้น เริ่มรายการแรก
เว็บไซต์

ช่อง 5 กัมพูชา (ภาษาเขมร)
โทรทัศน์กองยุทธพลเขมรภูมินท์กัมพูชา ที่เฟซบุ๊ก
โทรทัศน์กองยุทธพลเขมรภูมินท์กัมพูชา ที่ยูทูบ
โทรทัศน์กองยุทธพลเขมรภูมินท์กัมพูชา ที่เอกซ์ (ทวิตเตอร์)
บอมบาร์ดิเอร์

| --- | --- |

ประเภท: บริษัทมหาชน
การซื้อขาย: TSX:BBD.A, BBD.B S&P/TSX 60 component
ISIN: CA0977512007 
อุตสาหกรรม: อวกาศ / กลาโหม / ทางรถไฟ
ก่อตั้ง: วาลกูร์ รัฐเกแบ็ก แคนาดา  (10 กรกฎาคม 1942; 82 ปีก่อน (1942-07-10))
ผู้ก่อตั้ง: โฌแซ็ฟ-อาร์ม็อง บงบาร์ดีเย
เลิกกิจการ: 29 มกราคม พ.ศ. 2564 (สำหรับ Bombardier Transportation)
สำนักงานใหญ่: มอนทรีออล รัฐเกแบ็ก แคนาดา  เบอร์ลิน, เยอรมนี  (Bombardier Transportation)
พื้นที่ให้บริการ: ทั่วโลก
บุคลากรหลัก: ปีแยร์ โบดวง (ประธานบริษัท)  เอริก มาร์แตล (ประธานบริหาร)  แดนนี่ ดี เพอร์นา (ประธานฝ่ายขนส่ง)
ผลิตภัณฑ์: อากาศยาน, รถไฟ, รถราง, บริการเครื่องบิน
รายได้:  1.624 หมื่นล้านดอลลาร์สหรัฐ (2018)
รายได้สุทธิ:  0.32 พันล้านดอลลาร์สหรัฐ (2018)
สินทรัพย์:  2.496 หมื่นล้านดอลลาร์สหรัฐ (2018)
ส่วนของผู้ถือหุ้น:  5.56 พันล้านดอลลาร์สหรัฐ (2018)
พนักงาน: เกือบ 60,000 คน (ค.ศ. 2020)
เว็บไซต์: www.bombardier.com
เชิงอรรถ / อ้างอิง 
รถบัสหิมะบอมบาร์ดิเอร์, ผลิตขึ้นในปี 1952
บอมบาร์ดิเอร์ (ฝรั่งเศส: Bombardier; ออกเสียง: [bɔ̃baʁdje], บงบาร์ดีเย) เป็นบริษัทที่เกี่ยวกับการบินและอวกาศของประเทศแคนาดา ก่อตั้งโดยโฌแซ็ฟ-อาร์ม็อง บงบาร์ดีเย ชาวฝรั่งเศส ในชื่อแรกว่า โลโต-แนฌบงบาร์ดีเย (L'Auto-Neige Bombardier) เมื่อ ค.ศ. 1942 ที่เมืองวาลกูร์ รัฐเกแบ็ก ในเริ่มแรกผลิตยานยนต์หิมะ แต่ในปัจจุบันเป็นผู้ผลิตอากาศยาน รถไฟ ตลอดจนยุทธภัณฑ์รายใหญ่ของโลก
ในเดือนกุมภาพันธ์ พ.ศ. 2563 บริษัท อัลสตอมได้ลงนามในหนังสือสัญญาเพื่อซื้อธุรกิจรถไฟของบริษัท บอมบาร์ดิเอร์ โดยการควบรวมแล้วเสร็จเมื่อวันที่ 29 มกราคม พ.ศ. 2564
บอมบาร์ดิเอร์เคยได้รับการจัดอันดับโดยนิตยสาร ฟอบส์ เป็น 1 ใน 500 บริษัทที่ใหญ่ที่สุดของโลก
บอมบาร์ดิเอร์กับประเทศไทย

บอมบาร์ดิเอร์เข้ามาดำเนินธุรกิจในประเทศไทยกว่า 30 ปี โดยได้นำโซลูชันระบบปฏิบัติการเดินรถและระบบอาณัติสัญญาณของบอมบาร์ดิเอร์มาใช้งานร่วมกับระบบรถไฟในประเทศไทยทั้งรถไฟดีเซลและระบบรถไฟฟ้า ปัจจุบันหน่วยธุรกิจระบบรางในประเทศไทยได้ถูกยุบรวมเข้ากับ บริษัท อัลสตอม ทรานสปอร์ต (ประเทศไทย) จำกัด ตามแผนการควบรวมกิจการระหว่างบอมบาร์ดิเอร์ ทรานสปอรเทชั่น และอัลสตอม
ในประเทศไทยมีรถไฟฟ้าที่ใช้ระบบปฏิบัติการเดินรถของบอมบาร์ดิเอร์ ได้แก่ รถไฟฟ้าบีทีเอส, รถไฟฟ้ามหานคร สายฉลองรัชธรรม, รถไฟฟ้าสายสีทอง,  และรถไฟทางคู่สายเหนือ โดยแบ่งเป็น 3 รุ่น ดังนี้
Cityflo 450 : ใช้ใน รถไฟฟ้าบีทีเอส
Cityflo 650 : ใช้ใน รถไฟฟ้ามหานคร สายฉลองรัชธรรม และ รถไฟฟ้าสายสีทอง
Interflo : ใช้ในโครงการรถไฟทางคู่สายเหนือ ช่วงลพบุรี-ปากน้ำโพ จำนวน 20 สถานี
ในส่วนของตัวรถไฟฟ้านั้นมีการเลือกใช้ตัวรถไฟฟ้าจาก บอมบาร์ดิเอร์ รวมทั้งสิ้น 2 โครงการ ได้แก่ รถไฟฟ้าบีทีเอส และรถไฟฟ้าสายสีทอง โดยแบ่งเป็น 2 รุ่น ดังนี้
โมเวีย : ใช้ใน รถไฟฟ้าบีทีเอส (ตัวรถประกอบที่โรงงานซีอาร์อาร์ซีฉางชุน ประเทศจีน)
อินโนเวีย เอพีเอ็ม 300 : ใช้ใน รถไฟฟ้าสายสีทอง (ตัวรถประกอบที่โรงงานซีอาร์อาร์ซี อัลสตอม ประเทศจีน)
แหล่งข้อมูลอื่น

เว็บไซต์ทางการ (อังกฤษ)
พิพิธภัณฑ์บอมบาร์ดิเอร์, Official J. Armand Bombardier Museum Website[ลิงก์เสีย] (อังกฤษ)
Northern Tracks, Bombardier Collector's Website เก็บถาวร 2007-09-28 ที่ เวย์แบ็กแมชชีน (อังกฤษ)
Vintage Snowmobiles, Moto-Ski Snowmobile History (อังกฤษ)
CBC Digital Archives – Bombardier: The Snowmobile Legacy*Yahoo! – Bombardier Inc. Company Profile (อังกฤษ)
1 2 3 4  "Bombardier". Bombardier. สืบค้นเมื่อ 14 January 2020.
↑  "Bombardier Reports Fourth Quarter and Full Year 2018 Results" (Press release). GlobeNewswire. February 14, 2019.
↑  อัลสตอม เสนอซื้อธุรกิจรถไฟ บอมบาร์ดิเอร์ หวังต่อกรจีน
↑  A transformational step for Alstom: completion of the acquisition of Bombardier Transportation
เรียมเกร์

จิตรกรรมในวัดอุโบสถรตนาราม ตอนองคตส่งสาร จากซ้ายไปขวา- นักนางสนมกำนัลในของทศกัณฐ์,(ขวามือ)องคต(ตรงกลางด้านซ้ายมือ),ทศกัณฐ์(ตรงกลางด้านขวามือ),สองพระอัครมเหสีของทศกัณฐ์(นางมณโฑ-นางกาลอัคคี)-(ซ้ายมือ).
จิตรกรรมในวัดอุโบสถรตนาราม ตอนสุครีพหักฉัตร โดยทศกัณฐ์กอดนางมณโฑด้านขวาและนักสนมกำนัลของทศกัณฐ์ตกใจใจชุลมุน.
เรียมเกร์ (เขมร: រាមកេរ្តិ៍, อักษรโรมัน: Ramakerti, รามเกรฺติ์, [riːəmkeː]) มีเค้าเดิมจากมหากาพย์รามายณะของอินเดียซึ่งจะไม่เหมือนกับรามเกียรติ์ของไทยตรงที่เรียมเกร์จะมีเงาะป่าร่วมในศึกสงครามด้วย นิยมแสดงตอนกุมภกรรณ และ ศึกไมยราพ
ตัวละครหลัก

ตัวละครหลักที่ปรากฏในเรื่อง มีดังนี้
| --- | --- |
 ฝ่ายพระราม พระราม  พระลักษมณ์  พระพรต  พระสัตรุด  นางสีดา  หนุมาน  พาลี  สุครีพ  ชมพูพาน  องคต  พิเภก  นิลพัท  มัจฉานุ  พระมงกุฎ  พระลบ  ชามพูวราช  นิลนนท์:  ฝ่ายทศกัณฐ์ และพันธมิตร ทศกัณฐ์  กุมภกรรณ  ไมยราพ  อินทรชิต  ท้าวลัสเตียน  ไพนาสุริยวงศ์  สหัสเดชะ  ขร  ทูษณ์  ตรีเศียร  มังกรกัณฐ์  ท้าวจักรวรรดิ  มารีศ  นางมณโฑ  นางกาลอัคคีนาคราช  นางสำมนักขา  นางเบญกาย  นางสุพรรณมัจฉา
ดูเพิ่ม

รามายณะ
รามเกียรติ์
รามาวตาร
โขน
อวตาร
วัดพระแก้วมรกต
แหล่งข้อมูลอื่น

Judith M. Jacob; Kuoch Haksrea (1986). Reamker (Rāmakerti): the Cambodian version of the Rāmāyaṇa. Routledge. ISBN 0-947593-02-0.
| ฐานข้อมูลการควบคุมรายการหลักฐาน  |
| --- | --- |
ประจำชาติ:  เยอรมนี 
อื่น ๆ:  มิวสิกเบรนซ์ ผลงาน 
จิตรกรรมในวัดอุโบสถรตนาราม ตอนหนุมานจับนางเบญกาย.
กิลัด ชาลิต

กิลัด ชาลิตเมื่อวันที่ 18 ตุลาคม พ.ศ. 2554
กิลัด ชาลิต (อังกฤษ: Gilad Shalit, ฮีบรู: גלעד שליט; เกิด 28 สิงหาคม พ.ศ. 2529) เป็นพลเมืองอิสราเอล-ฝรั่งเศส และทหารกองกำลังป้องกันอิสราเอล (IDF) เมื่อวันที่ 25 มิถุนายน พ.ศ. 2549 เขาถูกจับตัว ในอิสราเอลโดยกลุ่มติดอาวุธฮามาสในการตีโฉบฉวยข้ามพรมแดนผ่านอุโมงค์ใต้ดินใกล้กับพรมแดนที่ติดต่อกับกาซา กลุ่มฮามาสจับตัวเขาอยู่นานกว่าห้าปี กระทั่งเขาได้รับการปล่อยตัวเมื่อวันที่ 18 ตุลาคม พ.ศ. 2554
ชาลิตถูกลักพาตัวใกล้กับจุดผ่านแดนเคเล็มชาลอมในอิสราเอล และถูกจับเป็นตัวประกันโดยฮามาส ณ ตำแหน่งที่ไม่ทราบในฉนวนกาซา วันที่ 18 ตุลาคม พ.ศ. 2554 เขาได้รับการปล่อยตัวในข้อตกลงให้อิสรภาพแก่เขาหลังถูกโดดเดี่ยวและควบคุมตัวนานกว่าห้าปี แลกกับนักโทษชาวปาเลสไตน์รวม 1,027 คน ซึ่งในจำนวนนี้มีหลายคนถูกตัดสินว่าฆาตกรรมและดำเนินการก่อการร้ายต่อพลเรือนอิสราเอล
ระหว่างการถูกควบคุมตัว ฮามาสปัดคำร้องจากคณะกรรมาธิการกาชาดสากล (ICRC) ที่ขออนุญาตเยี่ยมชาลิต โดยอ้างว่า ผู้ช่วยเหลือทางมนุษยธรรมและแพทย์กาชาดอาจทรยศบอกตำแหน่งที่ฮามาสควบคุมตัวชาลิตไว้เป็นตัวประกัน ด้านผู้อำนวยการใหญ่กาชาด ยีฟส์ ดัคคอร์ ยืนกรานว่า "ครอบครัวชาลิตมีสิทธิตามกฎหมายมนุษยธรรมระหว่างประเทศที่จะติดต่อกับบุตรชาย"
องค์การสิทธิมนุษยชนหลายแห่งว่า เงื่อนไขและข้อกำหนดการกักขังชาลิตนั้นขัดต่อกฎหมายมนุษยธรรมระหว่างประเทศ คณะผู้แทนศึกษาข้อเท็จจริงว่าด้วยความขัดแย้งกาซาสหประชาชาติ (United Nations Fact Finding Mission on the Gaza Conflict) ออกรายงานในเดือนกันยายน พ.ศ. 2552 ซึ่งยังได้เรียกร้องการปล่อยตัวชาลิต ในแถลงการณ์โดวิลล์วันที่ 27 พฤษภาคม พ.ศ. 2554 กลุ่มจี 8 ต้องการให้ปล่อยตัวกิลัด ชาลิต
เพื่อแลกเปลี่ยนกับการปล่อยตัวเขา ฮามาสเรียกร้องให้ปล่อยตัวนักโทษมากกว่า 1,000 คน ซึ่งเป็นชาวปาเลสไตน์ที่กำลังรับโทษจำคุกอยู่ในอิสราเอล เช่นเดียวกับชาวปาเลสไตน์ผู้ถูกพิพากษาและกำลังรับโทษที่เป็นสตรีและที่อายุน้อยทั้งหมด สองปีถัดมา จุดติดขัดสำคัญในการเจรจา คือ การยืนกรานของฮามาสให้ปล่อยตัวมัรวาน บาร์กูฮ์ติ ซึ่งปัจจุบันกำลังรับโทษห้าปีในอิสราเอลข้อหาฆาตกรรม
ชาลิตซึ่งมียศสิบโทเหล่ายานเกราะของ IDF เมื่อครั้งที่เขาถูกลักพาตัวนั้น ได้รับการเลื่อนยศเป็นจ่าสิบตรี จ่าสิบโท และจ่าสิบเอกเมื่อถึงวันก่อนหน้าการปล่อยตัวของเขา การติดต่อทางเดียวระหว่างชาลิตกับโลกภายนอกหลังการจับกุมและก่อนการปล่อยตัว มีจดหมายสามฉบับ เทปเสียง และดีวีดี ซึ่งอิสราเอลได้รับโดยแลกเปลี่ยนกับการปล่อยตัวนักโทษปาเลสไตน์หญิง 20 คน
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Gilad Shalit
Gilad.org เก็บถาวร 2009-12-12 ที่ เวย์แบ็กแมชชีน – Official site maintained by Shalit's family
เกาะตาง

| ภูมิศาสตร์ |
| --- | --- |
ที่ตั้ง: กัมพูชา เอเชียตะวันออกเฉียงใต้
พิกัด: 10°18′N 103°7′E﻿ / ﻿10.300°N 103.117°E﻿ / 10.300; 103.117
การปกครอง
กัมพูชา
เกาะตาง (เขมร: កោះតាង) เป็นเกาะในอ่าวไทย อยู่ห่างจากชายฝั่งจังหวัดพระสีหนุของกัมพูชาไปทางตะวันตกเฉียงใต้ประมาณ 52 กิโลเมตร
ภูมิศาสตร์

เกาะนี้เป็นหินโดยมีจุดสูงสุดอยู่ทางเหนือ มีชายหาดอยู่ทางตะวันออกและตะวันตก ทางตะวันออกเป็นหาดทรายและปะการัง มีเกาะขนาดเล็กเรียกเกาะมุลอยู่ห่างไปทางตะวันออกประมาณ 1.3 กิโลเมตร และเกาะด็อมลวงอยู่ห่างไปทางใต้ประมาณ 2.2 กิโลเมตร
ประวัติ > การสังหารหมู่ที่เกาะตาง

ในเดือนพฤษภาคม พ.ศ. 2518 ทหารเขมรแดงได้บุกยึดเกาะโถจูและลักพาตัวชาวเวียดนามไป 513 คนซึ่งเกือบเป็นประชากรทั้งหมดของเกาะมายังเกาะตาง พวกเขาถูกบังคับใช้แรงงานหนักจนถูกสังหารทั้งหมด
ประวัติ > กรณีมายาเกวซ

บทความหลัก: กรณีมายาเกวซ
เกาะนี้เป็นพื้นที่ที่เกิดเหตุการณ์มายาเกวซซึ่งเป็นเหตุปะทะระหว่างสหรัฐกับเขมรแดง ในวันที่ 15 พฤษภาคม พ.ศ. 2518 นาวิกโยธินสหรัฐได้ส่งเครื่องบินมายังเกาะตางโดยหวังว่าจะปลดปล่อยลูกเรือเอสเอส มายาเกวซ ที่ถูกทหารเขมรแดงจับกุมเมื่อ 12 พฤษภาคม พ.ศ. 2518 แต่ลูกเรือเอสเอส มายาเกวซ ไม่ได้อยู่ที่เกาะตาง แต่ถูกนำตัวไปขึ้นแผ่นดินใหญ่ของกัมพูชา และได้รับการปล่อยตัวระหว่างที่ดำเนินการช่วยเหลือ เขมรแดงได้ยิงเฮลิคอปเตอร์ของสหรัฐสามลำในบริเวณใกล้เกาะตาง นาวิกโยธิน 15 คน และลูกเรือถูกฆ่า โดยคาดว่ามีทหารเขมรแดงถูกฆ่าราว 13–25 คน
ประวัติ > การจับกุมเรือสำเภาฟอกซีเลดี

ในวันที่ 13 สิงหาคม พ.ศ. 2521 เรือสำเภามาเลเซียชื่อ ฟอกซีเลดี ถูกพัดออกจากเส้นทางระหว่างสิงคโปร์–กรุงเทพฯ และถูกเรือปืนของเขมรแดงพบทางตะวันตกของเกาะตาง สจวร์ต กลาสส์ ลูกเรือชาวแคนาดาถูกสังหาร ส่วนจอห์น ดิวเฮิสต์ ชาวอังกฤษ และเคร์รี แฮมิลล์ ชาวนิวซีแลนด์ถูกเขมรแดงจับไปขังคุกตวลสเลงในพนามเปญ และถูกบังคับให้เขียนคำรับสารภาพ ดิวเฮิสต์ถูกประหารชีวิตเมื่อปลายเดือนสิงหาคม และแฮมิลล์ถูกสังหารเมื่อเดือนตุลาคม พ.ศ. 2521
แหล่งข้อมูลอื่น

Koh Tang/Mayaguez Veterans Organization
10°18′N 103°07′E﻿ / ﻿10.300°N 103.117°E﻿ / 10.300; 103.117
การจู่โจมบนเกาะตางเพื่อช่วยเหลือลูกเรือเอสเอส มายาเกวซ
คาร์มิต บาชาร์

| Carmit |
| --- | --- |
Bachar at the premiere of 27 Dresses, 2008
ข้อมูลพื้นฐาน
ชื่อเกิด: Carmit Maile Bachar
รู้จักในชื่อ: Foxy Doll
เกิด:  (1974-09-04) กันยายน 4, 1974 (50 ปี) Los Angeles, California, United States
แนวเพลง:  Pop  rock  R&B  dance 
อาชีพ: Singer, dancer, model, actress, showgirl
ช่วงปี: 1995–present
ค่ายเพลง: Interscope
นักดนตรี
คาร์มิต ไมเล บาชาร์ (อังกฤษ: Carmit Maile Bachar; ฮีบรู: כרמית בכר; เกิด 4 กันยายน พ.ศ. 2517) เป็นที่รู้จักในนาม คาร์มิต เป็นนักร้อง นักเต้น นางแบบ นักแสดงและโชว์เกิร์ลชาวอเมริกัน เธอเป็นสมาชิกของ Pussycat Dolls เธอแต่งงานกับ เควิน วิเทเกอร์ คู่ครองที่รู้จักกันมานานและให้กำเนิด คีอาลา โรส เมื่อวันที่ 18 กันยายน พ.ศ. 2554
ในเดือนพฤศจิกายน พ.ศ. 2562 มีการประกาศว่า Carmit ได้เข้าร่วม Pussycat Dolls อีกครั้งสำหรับทัวร์รวมตัวในปี พ.ศ. 2563   พวกเขาปล่อยซิงเกิล React คัมแบ็คในวันที่ 7 กุมภาพันธ์ พ.ศ. 2563
จุดหมายปลายทางของบริติชแอร์เวย์

รายชื่อต่อไปนี้เป็นจุดหมายปลายของสายการบินบริติช แอร์เวย์ โดยที่ไม่ได้รวมจุดหมายปลายทางของสายการบินลูก และสายการบินแฟรนไชส์ (บีเอ คอนเนคท์, จีบีแอร์เวย์, บริติชเมดิเตอร์เรเนียน แอร์เวย์)
แหล่งข้อมูลอื่น

จุดหมายปลายทางของบริติช แอร์เวย์
ชัมมาห์

ชัมมาห์ (อังกฤษ: Shammah) เป็นชื่อที่ปรากฏในคัมภีร์ฮีบรูหลายแห่ง
ในหนังสือซามูเอล ชัมมาห์ (ฮีบรู: שַׁמָּה) เป็นบุตรอากี ชาวฮาราร์ (2 ซามูเอล 23:11) หรือฮาโรด (23:25) และเป็นหนึ่งในสาม"ยอดนักรบ"ของพระเจ้าดาวิด ผลงานที่ยิ่งใหญ่ที่สุดคือการเอาชนะกองทัพฟีลิสเตีย หลังฝ่ายอิสราเอลหนีจากกองทัพฟีลิสเตีย ชัมมาห์ยืนอยู่คนเดียวและเอาชนะฝ่ายนั้นด้วยตนเอง เขาได้รับการยกย่องว่าเป็นบุคคลเดียวที่เอาชนะกองทัพฟิลิสเตียที่ทุ่งถั่ว
มีความเป็นไปได้ที่มีการกล่าวถึงชัมมาห์ในหนังสือผู้วินิจฉัยภายใต้ชื่อชัมการ์ ผู้สังหารชาวฟีลิสเตีย 600 คนด้วยประตักโค เหตุการณ์นี้อาจเป็นสงครามเดียวกันกับสงครามที่ทุ่งถั่วในหนังสือซามูเอล แม้ว่าเหตุการณ์นี้เกิดขึ้นหลายรุ่นก่อนหน้าเหตุการณ์ในหนังสือซามูเอล
ข้างล่างนี้คือบุคคลที่มีชื่อว่าชัมกาห์ในพระคัมภีร์ที่กล่าวแบบผ่าน ๆ
บุตรเรอูเอล บุตรเอซาว ผู้นำชนชาติเอโดม
ชัมมาห์หรือชิเมอาห์ บุตรคนที่สามของเจสซีและพี่ชายของดาวิด
กาอัล

กาอัล (ซ้าย) ชี้ให้เศบุลเห็นการใกล้เข้ามาของทัพอาบีเมเลค
กาอัล (อังกฤษ: Gaal; ฮีบรู: גַּעַל) เป็นบุคคลในคัมภีร์ไบเบิล ปรากฏในบทที่ 9 ของหนังสือผู้วินิจฉัยของคัมภีร์ฮีบรู เป็นบุตรชายของเอเบดหรือเป็นบุตรชายของทาสคนหนึ่ง เรื่องราวเกี่ยวกับกาอัลมีเล่าในผู้วินิจฉัย 9:26 --41
กาอัลเข้ายึดเมืองเชเคมและอวดเศบุลเจ้าเมืองเชเคมว่าตนสามารถเอาชนะอาบีเมเลคได้ เศบุลลอบเตือนอาบีเมเลคถึงแผนการของกาอัลและเสนอแผนการที่เอาชนะกาอัล อาบีเมเลคเอาชนะกาอัลได้ กาอัลต้องล่าถอยกลับไปยังประตูเมืองเชเคม เศบุลจึงขับไล่กาอัลและญาติ ๆ ออกจากเมืองเชเคม กาอัลไม่ถูกกล่าวถึงในคัมภีร์ไบเบิลอีกหลังจากนั้น
แหล่งข้อมูลอื่น

Easton's Bible Dictionary: Gaal
การพิสูจน์ความบริสุทธิ์ด้วยน้ำแห่งความขมขื่น

การพิสูจน์ความบริสุทธิ์ในคัมภีร์ฮีบรู
ในคัมภีร์ฮีบรู การพิสูจน์ความบริสุทธิ์ด้วยน้ำแห่งความขมขื่น (อังกฤษ: ordeal of the bitter water) เป็นการพิสูจน์ความบริสุทธิ์ในศาสนายูดาห์ที่ดำเนินการโดยปุโรหิตในพลับพลากระทำต่อภรรยาที่สามีสงสัยว่านอกใจแต่ฝ่ายสามีไม่มีพยานยืนยัน  การพิสูจน์ความบริสุทธิ์นี้มีการบรรยายในหนังสือกันดารวิถี (กันดารวิถี 5:11 -31)
ศัพท์

น้ำแห่งความขมขื่นในภาษาฮีบรูเรียกว่า "מֵי הַמָּרִים" mei ha-marim ในศาสนายูดาห์รับบี หญิงที่เข้ารับการทำพิธีนี้เรียกว่า sotah (ฮีบรู: שוטה / סוטה, "ผู้หลงผิด") คำว่า sotah นี้ไม่ปรากฏในคัมภีร์ฮีบรู แต่เป็นคำภาษาฮีบรูมิซนะห์ที่อิงจากวรรคที่ว่า "ถ้าภรรยาของชายคนไหนหลงผิด" (กริยา: שטה satah) ใน กันดารวิถี 5:12
คัมภีร์ฮีบรู

ความเกี่ยวกับการพิสูจน์ความบริสุทธิ์ด้วยน้ำแห่งความขมขื่นอยู่ในหนังสือกันดารวิถี:
จากนั้นปุโรหิตจะให้นางสาบานและพูดกับนางว่า 'ถ้าไม่มีชายใดมานอนกับเจ้า หรือถ้าเจ้าไม่ได้หลงผิดไปมีมลทิน เมื่อเจ้ายังอยู่กินกับสามี ก็ให้เจ้าพ้นจากน้ำแห่งความขมขื่นที่ทำให้เกิดการสาปแช่งนี้ แต่ถ้าเจ้าหลงผิดในขณะที่เจ้าอยู่กินกับสามีแล้วมีมลทิน โดยชายอื่นที่ไม่ใช่สามีได้นอนกับเจ้า (และให้ปุโรหิตบอกหญิงนั้นกล่าวคำสาบานของการสาปแช่ง ทั้งบอกกับหญิงนั้นว่า) ขอพระยาห์เวห์ทรงทำให้เจ้าเป็นคำแช่ง และคำสาปท่ามกลางชนชาติของเจ้า โดยการที่พระองค์ทรงทำให้มดลูกของเจ้าลีบ และท้องเจ้าป่อง และน้ำที่ทำให้เกิดการสาปแช่งนี้จะเข้าในตัวเจ้า แล้วทำให้ท้องเจ้าป่อง และมดลูกของเจ้าลีบไป' และหญิงนั้นจะต้องพูดว่า 'อาเมน อาเมน' แล้วปุโรหิตจะเขียนคำสาปนี้ลงในหนังสือม้วน แล้วลบข้อความนั้นออกในน้ำแห่งความขมขื่น จากนั้นให้หญิงนั้นดื่มน้ำแห่งความขมขื่นที่ทำให้เกิดการสาปแช่ง แล้วน้ำที่ทำให้เกิดการสาปแช่งนั้นจะเข้าไปในตัวนางและทำให้นางเจ็บปวดมาก
สุพล พัวศิริรักษ์

| สุพล พัวศิริรักษ์ |
| --- | --- |
ชื่อเกิด: สุพล พัวศิริรักษ์
รู้จักในชื่อ: เบล
เกิด: 15 ธันวาคม พ.ศ. 2524 (42 ปี)
ที่เกิด:  กรุงเทพมหานคร
แนวเพลง: โมเดิร์นร็อก ป็อป
อาชีพ: นักร้อง, ดีเจ
ช่วงปี: พ.ศ. 2545 - ปัจจุบัน
ค่ายเพลง: ฮัมเบรลล่า (พ.ศ. 2545 - 2554) ไวท์มิวสิก (พ.ศ. 2554 - ปัจจุบัน)
สุพล พัวศิริรักษ์ ชื่อเล่น เบล เกิดเมื่อวันที่ 15 ธันวาคม พ.ศ. 2524 อดีตนักร้องนำวง พาย นักจัดรายการ และพิธีกรชาวไทย จบชั้นมัธยมจากโรงเรียนอัสสัมชัญ จบปริญญาตรีจากมหาวิทยาลัยอัสสัมชัญ คณะนิเทศศาสตร์
ผลงานเพลง > อัลบั้ม > ซิงเกิล

ตัวละครลับ (Secret Crush)
ฉันไม่รู้
ทรมานตัวเอง
เพราะเธอ feat. ปนัดดา เรืองวุฒิ
หลอก (Fools)
ไร้สถานะ
เท่าไหร่ก็ไม่พอ
ผลงานเพลง > อัลบั้ม > Happy Hours (2012)

อยากให้โลกแคบลง
ส่วนที่หาย
จิตใต้สำนึก
อย่าขัดขืน
จุดประสงค์เรื่องเดียว
รักของฉันคือเธอ
คำที่ไม่มีในโลก
ถ้าเขายังสำคัญ
ตามสบาย
บุคคลสำคัญ
ผลงานเพลง > อัลบั้ม > Good Afternoon (2010)

ตอบได้ไหมว่า...ได้ไหม
ไม่ธรรมดา
ต่างคนต่างเหนื่อย
กอดตัวเอง
แสนล้านนาที
นัก(แอบ)รัก
ให้ตอบว่ายังไง
วันนี้ วันสุดท้าย
เรื่องเดียวที่ขาดหาย
บรรยากาศ
ผลงานเพลง > อัลบั้ม > Very Bell (2009)

หนึ่งความเหงาบนดาวเคราะห์
ปากไม่ดี
รักยาก ลืมยาก
หยุดความคิดไม่ได้
หา
ถ้าในโลกนี้ไม่มี...
ก็พอ
ผิดไหม
ก้อนหินก้อนนั้น
อยากให้รับไว้
ไม่ว่าชีวิตของเธอเป็นแบบไหน
จากวันที่เธอไม่อยู่
เธอก็รู้
ผลงานเพลง > อัลบั้ม > Sleepless Society 3 By Narongvit One Night Stand (2008)

หยุดความคิดไม่ได้
รักยากลืมยาก
ผลงานเพลง > อัลบั้ม > D.I.Y by Narongvit

หา
ถ้าในโลกนี้ไม่มี...
ผลงานเพลง > อัลบั้ม > Left & Right The Celebration Album (2007)

ก็พอ
ผลงานเพลง > อัลบั้ม > Gift (2006)

ก้อนหินก้อนนั้น
ผิดไหม
ผลงานเพลง > ซิงเกิล

ฉันไม่รู้ (14 กุมภาพันธ์ 2560)
ทรมานตัวเอง (30 มกราคม 2561)
หลอก (1 เมษายน 2562)
เธอทำให้ฉันไม่มีแฟน Feat. มิน พีชญา (26 กุมภาพันธ์ 2563)
ไร้สถานะ (14 เมษายน 2563)
เท่าไหร่ก็ไม่พอ (30 มิถุนายน 2565)
ผลงานเพลง > เพลงประกอบละคร

ขอแค่มีเธอ (ละคร นายร้อยสอยดาว) ช่อง 7
ไม่อยากจะคิด (ละคร หวานใจกับนายจอมหยิ่ง) ช่อง 3
ไม่เปลี่ยนแปลง (ละคร จงกลกิ่งเทียน) ช่อง 3
เป็นต่อ (ซิตคอม เป็นต่อ NEW SEASON) ช่อง ONE HD
บินเอย (ละคร ปีกทอง) ช่องจีเอ็มเอ็ม 25
ผลงานเพลง > บทเพลงเฉลิมพระเกียรติ

แม่ของคนไทย (บทเพลงเฉลิมพระเกียรติ 80 พรรษา สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง) - ร้องร่วมกับเหล่าศิลปิน GMM (ตู่ นันทิดา แก้วบัวสาย, ใหม่ เจริญปุระ, นัท มีเรีย, บี้ สุกฤษฎิ์ วิเศษแก้ว, ไอซ์ ศรัณยู วินัยพานิช, พล พลพล พลกองเส็ง, เป๊ก ผลิตโชค อายนบุตร, เบล สุพล พัวศิริรักษ์, แบงค์ ปรีติ บารมีอนันต์, น้ำชา ชีรณัฐ ยูสานนท์, เต้น นรารักษ์ ใจบำรุง, เตชินท์ ชยุติ, กัน นภัทร อินทร์ใจเอื้อ, แก้ม วิชญาณี เปียกลิ่น, รุจ ศุภรุจ เตชะตานนท์ (ค่ายมิวสิกมูฟเอนเตอร์เทนเมนต์), สิงโต สิงหรัตน์ จันทร์ภักดี, ตูมตาม ยุทธนา เปื้องกลาง, มัดหมี่ พิมดาว พานิชสมัย, โดม จารุวัฒน์ เชี่ยวอร่าม, แกงส้ม ธนทัต ชัยอรรถ, พินต้า ณัฐนิช รัตนเสรีเกียรติ)
พระผู้สร้างรอยยิ้ม (เฉลิมพระเกียรติสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี) / เบล สุพล พัวศิริรักษ์
ผลงานดีเจ

DJ คลื่น chill 89 (ช่วงเวลา 13.00 - 15.00 น. ทุกวันจันทร์ - ศุกร์)
ผลงานพิธีกร

รายการ ถ่ายเรี่ยราด ทุกวันอังคาร 18.00 น. LINE TV (เริ่มวันอังคารที่ 27 มีนาคม 2561)
รายการ ถ่ายเรี่ยราด Take2 ทุกวันอาทิตย์ 10.30 น. ช่อง 9 (เริ่มวันอาทิตย์ที่ 3 มีนาคม 2562) และแขกรับเชิญ ปองกูล สืบซึ้ง, ปราโมทย์ ปาทาน, ปราชญ์ พงษ์ไชย, ผลิตโชค อายนบุตร, ลุลา
ผลงานการแสดง

ซีรีส์ Yes, I do คอร์สลัด พิสูจน์เลิฟ ทางช่องวัน (รับเชิญ)
อื่น ๆ

Pi (2004)
พิธีกรรายการ Hang Over Thailand 2010
รายการ Hang Over Thailand 2016 Trip1 (GMM25)
กองเรือ 13

หน่วยปฏิบัติการพิเศษแห่งกองทัพเรืออิสราเอล
| กองเรือที่ 13 |
| --- | --- |
ชาเยเทตชโลชาอซาร์
เครื่องหมายสังกัดกองเรือ
ประจำการ: 2492 – ปัจจุบัน
ประเทศ:  อิสราเอล
ขึ้นต่อ:  กองทัพอิสราเอล
เหล่า:  กองทัพเรืออิสราเอล
รูปแบบ: หน่วยลาดตระเวนพิเศษทางน้ำ
บทบาท: การปฏิบัติการพิเศษ การต่อต้านการก่อการร้าย การก่อวินาศกรรม การลาดตระเวนพิเศษ การจัดชุดตรวจค้นและจับกุมเรือต้องสงสัย
กำลังรบ: 3 กองร้อย
ขึ้นกับ: กองทัพเรืออิสราเอล
กองบัญชาการ: ฐานทัพเรืออัตลิต
สมญา: השייטת (HaShayetet, กองเรือ), "people of silence" (มนุษย์แห่งความเงียบ)
คำขวัญ: "As the bat emerges from the darkness, As the blade cuts through with silence, As the grenade smashes in rage"
ปฏิบัติการสำคัญ: วิกฤตการณ์คลองสุเอซ สงครามหกวัน สงครามพร่ากำลัง (อาหรับ–อิสราเอล) Operation Spring of Youth Operation Litani 1982 Lebanon War South Lebanon conflict ปฏิบัติการโมเสส อินติฟาเฎาะหฺครั้งที่หนึ่ง อินติฟาเฎาะหฺครั้งที่สอง Santorini ปฏิบัติการเรือโนอาห์ Abu Hasan สงครามเลบานอน พ.ศ. 2549 สงครามกาซา Francop Affair การโจมตีกองเรือกาซา Iron Law Operation Full Disclosure ปฏิบัติการปกป้องขอบแดน 2019–2021 Persian Gulf crisis
ผู้บังคับบัญชา
ผบ. สำคัญ: อามิ อายาโลน เซเอฟ อัลม็อก โยอัฟ กาลันต์
เครื่องหมายสังกัด
ป้ายติดไหล่: 
กองเรือ 13 (ฮีบรู: שייטת 13) หรือ กองเรือที่ 13 เป็นหน่วยรบพิเศษของกองทัพเรืออิสราเอล และเป็นกองกำลังลาดตระเวนพิเศษทางทะเลหลัก(ซาเยเรต) ของกองกำลังป้องกันอิสราเอล
กองเรือ 13 มีความเชี่ยวชาญพิเศษในด้านการบุกโจมตีทางทะเลสู่ภาคพื้นดิน, การต่อต้านการก่อการร้าย, การก่อวินาศกรรม, การรวบรวมข่าวกรองทางทหารทางทะเล, การชิงตัวประกันทางทะเล และการบุกยึดเรือ โดยถูกฝึกให้ปฏิบัติการได้ทั้งทางบก ทางทะเล และทางอากาศ กองกำลังพิเศษนี้มีส่วนร่วมในทุกปฏิบัติการสงครามหรือการยุทธของอิสราเอลที่มีชื่อเสียงและเป็นที่รู้จักโดยทั่วไป
เป็นหน่วยงานทางทหารของอิสราเอลที่มีความลับมากที่สุดหน่วยหนึ่ง ในส่วนของรายละเอียดด้านภารกิจและการปฏิบัติการต่างๆ ของหน่วยนี้ ถูกปกปิดเป็นชั้นความลับในระดับสูง หน่วยรบนี้ได้รับการยกย่องว่าเป็นหนึ่งในหน่วยรบพิเศษที่ดีที่สุดในโลก และได้ถูกเปรียบเทียบว่ามีขีดความสามารถเช่นเดียวกันกับเนวีซีลสหรัฐ และหน่วยปฏิบัติการพิเศษทางเรือของสหราชอาณาจักร มีความแตกต่างจากหน่วยรบพิเศษอื่นของอิสราเอลคือ การคัดเลือกสมาชิกเข้าสู่หน่วยผู้สมัครต้องเป็นชายที่ผ่านการเป็นทหารในระยะเวลา 36 เดือน, ต้องรับใช้หน่วยเป็นระยะเวลา 4 ปีกับอีกครึ่งปี (18 เดือน ในกรณีสมัครใจรับใช้ต่อ).
ดูเพิ่ม

หน่วยปฏิบัติการพิเศษทางเรือ
เนวีซีลสหรัฐ
แหล่งข้อมูลอื่น

วิดีโอโปรโมตของกองทัพเรืออิสราเอล
เฮม เจียว

พระเฮม เจียว (เขมร: ហែម ចៀវ; อังกฤษ: Hem Chieu; ค.ศ.1898-1943) เป็นพระภิกษุในพระพุทธศานา ชาวกัมพูชา อดีตอาจารย์ในวิทยาลัยบาลีในพนมเปญ เป็นนักต่อสู้ทางการเมืองร่วมกับนักการเมืองฝ่ายชาตินิยมในกัมพูชา เพื่อต่อสู้เรียกร้องเอกราช จากประเทศเจ้าอาณานิคมฝรั่งเศส เคยนำพระนิสิตออกประท้วงการปกครองของฝรั่งเศสในเหตุการณ์ "กบฏร่ม" (Embrella Revolution) จนกระทั่งถูกจับไปขังที่เกาะแห่งพูโล คอนดอร์ (Poulo Condore)   ซึ่งฝรั่งเศสใช้เป็นที่คุมขังนักโทษ และมรณภาพที่คุกการเมืองที่เกาะแห่งนั้น ใน ค.ศ. 1943   นอกจากนี้หลังการมรณกรรมของท่านไม่นาน ชื่อของท่านยังถูกนำมาตั้งเป็นชื่อถนนในกรุงพนมเปญ เพื่อเป็นเกียรติยศแก่ท่าน